kardosdrur/scandi-wiki huggingface dataset:
Konrad Duden

Konrad Duden (født 3. januar 1829 på Gut Bossigt i Lackhausen, som nu er en del af Wesel, død 1. august 1911 i Sonnenberg ved Wiesbaden) var en tysk filolog og leksikograf.

Konrad Duden studerede historie, germanistik og klassisk filologi i Bonn. Fra 1858 arbejdede han som lektor og senere prorektor i Soest. I 1876 blev han direktør for gymnasiet i Bad Hersfeld i Tyskland. Han pensionerede sig i 1905.

Gennem et langt liv gik han ind for en ensrettet tysk retskrivning. I 1880 udkom hans Vollständiges Orthographisches Wörterbuch der deutschen Sprache, som fik stor betydning for fastlæggelsen af tysk ortografi og dannede baggrund for myndighedernes retskrivning. Duden ordbogen er Tysklands vigtigste ordbog.

I Bad Hersfeld findes et Konrad-Duden-Museum, og det uddeler bl.a. en Konrad Duden-pris til germanister, som har udført vigtig, original forskning.

Værker (udvalg) 
 Anleitung zur Rechtschreibung, 18?? (2. Auflage 1878)
 Die deutsche Rechtschreibung. Abhandlung, Regeln und Wörterverzeichnis, Leipzig 1872 (sog. Schleizer Duden)
 Vollständiges Orthographisches Wörterbuch der deutschen Sprache, 1880 (8. Auflage 1905)
 Etymologie der neuhochdeutschen Sprache, 1893

Eksterne henvisninger 

 DHM LeMO Konrad Duden
 Konrad-Duden-Schule 

Personer fra Tyskland
Filologer fra Tyskland
Jean Pascal

Jean-Pascal Thenistor (Født 28. oktober 1982 i Port-au-Prince i Haiti) er en haitiansk-quebecisk professionel bokser og regerende WBC, IBO og Ring Magazine verdensmester i letsværvægt.

Han flyttede i en alder af fire år med sin mor (en sygeplejerske) og hans ældre bror (Nicholson Poulard) fra Haiti til Laval i Quebec lige uden for Montreal for at få et bedre liv med bedre uddannelse. Hans far, en højt respekteret politiker, forblev i Haiti. Pascal spillede hockey og fodbold i sin barndom, men efter hans ældre bror blev Quebec boksemester i 1996, begyndte Pascal som 13-årig, at besøge boksecenteret "Club Champions St-Michel" én eller to gange hver uge. Hans første træner var Sylvain Gagnon, som mente Pascal var meget talentfuld. Ifølge et interview fra maj 2005, er Pascals idol, Roy Jones Jr. 
I sin amatørkarriere vandt han 103 kampe og tabte til 18. Fra 1998 til 2004 var han canadisk mester syv gange i træk. Han vandt også i 2002 i Commonwealth Games i letmellemvægt og bronzemedaljen ved Pan American Games i 2003.

Ved Sommer-OL 2004 i Athen, tabte Pascal i åbningskampen mod cubanske Yordani Despaigne Herrera.

Pascal fik sin professionelle debut den 3. februar 2005, hvor han besejrede Justin Hahn i anden runde ved teknisk knockout. Efter ni professionelle kampe kæmpede Pascal for Canada National Supermellemvægtstitel og Quebec Boxing Council (CQB) titelen i en national kamp mod Martin Desjardins, og vandt kampen ved KO i 7. runde.

Pascal kæmpede om den ledige WBC Super-mellemvægtstitel den 6. december 2008 i Trent FM Arena i Nottingham, England mod den ubesejrede britiske kæmper og topudfordrer Carl Froch. Pascal holdt sig på benene gennem hele kampen. I sidste ende blev han udbokset i en tæt spændende konkurrence. Slutresultaterne af dommerne var 112-116 | 111-117 | 110-118 til Froch's fordel. Froch besejrede efterfølgende verdensklassebokserne Jermain Taylor og topudfordreren Andre Dirrell, men tabte til Mikkel Kessler. Efter kampen kæmpede Pascal mod Pablo Daniel Zamora Nievas den 4. april 2009 og vandt kampen ved knockout i femte runde.

Den 16. Juli 2009, vandt han WBC letsværvægtertitelen med en pointsystemssejr over Adrian Diaconu. Han forsvarede senere sin titel mod Silvio Branco.

Referencer

Eksterne henvisninger 

Boksere fra Canada
Boksere fra Haiti
Personer fra Port-au-Prince
Sliedrecht

Sliedrecht er en by i det centrale Holland, med et indbyggertal på . Byen ligger i provinsen Sydholland.

Kildeangivelser

Eksterne henvisninger 
 kort over Sliedrecht 

Byer i Syd-Holland
Randstad
Bruno Mars

Peter Gene Hernandez (født 8. oktober 1985), bedre kendt under sit kunstnernavn Bruno Mars, er en amerikansk sanger, sangskriver og musikproducer. Han er kendt for sine tre første singler "Just the Way You Are", "Grenade" og "The Lazy Song", der alle var hits i flere dele af verden.

Udover at have lavet sit eget musik, er han kendt for udlån af sin vokal og for at være med til at skrive omkvædene til sangene "Nothin 'On You" af B.o.B, "Billionaire" af Travie McCoy og "Lighters" af Bad Meets Evil. Han har også været med til at skrive de internationale hits "Right Round" af Flo Rida med Ke$ha og "Wavin" Flag" af K'naan samt Cee Lo Green's "Fuck You". Han har desuden medvirket på Lil Waynes single "Mirror" og Snoop Dogg og Wiz Khalifas "Young, Wild & Free".

Han har indtil videre opnået syv grammy-nomineringer og vandt to styk ved den 53. Grammy-uddeling i februar 2011.

Bruno Mars er født ind i en meget musikalsk familie. Familien består af moderen Bernadette San Pedro Bayot (14 august 1957 - 2 juni 2013), faderen Pete Hernandez . Bruno har 5 søskende Eric Hernandez (spiller trommer i Brunos band), Tiara Bella Hernandez, Tahiti Hernandez, Presley Hernandez & Jamie Hernandez. Tiara, Tahiti, Presley & Jamie er de fire piger i søskendeflokken, og har deres eget band, der hedder The Lylas (Love You Like A Sister). De fik også deres eget TV show på WE TV. Dette show havde premiere i d. 8. November 2013. Alle i Brunos familie er meget musikalske. Moderen var sanger og hula danser, faderen spiller trommer i hans doo-woop band The Love Notes, Bruno har stået på scenen som Elvis Presley siden han var 3 år, Eric har altid spillet trommer og The Lylas har altid sunget.

Diskografi

Singler 

 "Just the Way You Are" (2010)
 "Grenade" (2010)
 "The Lazy Song" (2010)
 "Marry You" (2010)
 "It Will Rain" (2011)
 "Count On Me" (2011)
 "Locked Out of Heaven" (2012)
 "When I Was Your Man" (2013)
 "Treasure" (2013)
 "Gorilla" (2013)
 "Young Girls" (2013)
 "24K Magic" (2016)
 "That's What I Like" (2017)
 "Versace on the Floor" (2017)
 "Chunky" (2017)
 "Finesse" (feat. Cardi B) (2018)

Featurings 
 "Nothin' On You" – B.o.B (2010)
 "Billionaire" – Travie McCoy (2010)
 "Lighters" – Bad Meets Evil (2011)
 "Mirror" – Lil Wayne (2011)
 "Young, Wild & Free" – Snoop Dogg & Wiz Khalifa (2011)
 "This Is My Love" – Gold-1 & Jason Ma (2012)
 "Bubble Butt" – Major Lazer, 2 Chainz, Tyga & Mystic (2013)
 "Uptown Funk" – Mark Ronson (2014)

Albums 
 Doo-Wops & Hooligans (2010)
 Unorthodox Jukebox (2012)
 24K Magic (2016)

Komponist 
 "California Girl" - Katy Perry
 "F***k You" - Cee-Lo
 "Love Me" - Justin Bieber
 "We'll be alright - Travie McCoy

Referencer

Eksterne henvisninger 

 
 
 

Personer fra Honolulu 
 
Pseudonymer
Chiaroscuro

[[File:Rembrandt Harmenszoon van Rijn - An Old Man in Red.JPG|thumb|En gammel mand i rødt', Rembrandt]]

Chiaroscuro (it. ’lys-mørke’ ; fr. clairobscur ) betegner inden for maleriet anvendelsen af lys og skygge i et maleri, især hvis farverne er stærkt kontrasterende. Caravaggio og Rembrandt er kendt for denne teknik, som var særlig værdsat i 1600-tallet.

I nyere kunst ses teknikken hos Thomas Kluge. 

Eksterne henvisninger

  Se chiaroscuro på Wiktionary  
 "Clairobscur" hos Den Store Danske'', DSD

Henvisning 

Maleri
Kunstens teknikker
Experimentarium TV

Experimentarium TV er en ungdoms web tv kanal ejet af Science Center Experimentarium i Hellerup, København. Experimentarium TV er web tv for unge, hvor unge kan lære noget samtidig med at blive underholdt. Det er det eneste web tv af den slags i Danmark. Experimentarium TV sendes på www.experimentarium.tv 

Programmerne sendes også på kanalens Facebook side, YouTube og ekstrabladet.tv.

Experimentarium TV har en redaktion bestående af personer der kommer fra radio/tv branchen eller er i gang med en uddannelse i det felt. Derudover er det bestående af 4 unge værter: Adeeb Alhaijali, Kristoffer Aabo Engholm, Mette Moltke Wozniak og Mariam "Maddy" Tizar. 

Experimentarium TV startede med at sende programmer d. 30 oktober 2009, hvor Maddy udgav sit første indslag "Vi vil være erotiske". Siden har kanalen sendt over 40 afsnit der har berørt mange forskellige emner, dog altid med udgangspunkt i videnskaben. 

Experimentarium TV har også haft kendisser i indslagene, Bl.a. Pelle Hvenegaard, Morten Breum og Simon Talbot. 

Første afsnit af skjult kamera programserien Pranx "Hvor tålmodige er vi?" og "Sommershow: Nøgen i Netto" havde over 10.000 views på Danmarks største web tv – Ekstrabladet.tv.

Hvor kanalen før i tiden kun havde ungdoms indslag, kommer der nu også programserier såsom "Pranx", "Adrenalin" og "Niller og Nita: På Sporet Af Ordet".

Tv-kanaler fra Danmark
Nettvkanaler
Redningsvæsenet

Redningsvæsenet blev formelt en realitet den 26. marts 1852 da "Lov angaaende Redningsvæsenet på de danske Kyster" vedtaget. Dette skete på foranledning af justitsråd Christopher Berent Claudi, der havde selv oplevet flere strandinger. Ved oprettelsen af Farvandsvæsenet i 1973 blev Redningsvæsenet lagt ind under dette og ændrede samtidig navn til det nuværende Kystredningstjenesten.

Beredskab
Etableret i 1852
Ophørt i 1973
Danske myndigheder
Kurt Zeitzler

Kurt Zeitzler (9. juni 1895 – 25. september 1963) var en tysk officer og general under 2. verdenskrig, mest kendt som chef for Oberkommando des Heeres fra september 1942 til juni 1944. 

Zeitzlers forhold til Hitler blev stadigt dårligere efter nederlaget ved Stalingrad og han blev afskediget efter et nervøst sammenbrud den 1. juli 1944. Han blev afløst af Adolf Heusinger.

Eksterne henvisninger 

Generaler fra Tyskland
Tysklands militære personel i 1. verdenskrig
Tysklands militære personel i 2. verdenskrig
Modtagere af Jernkorset
Sfumato

Sfumato (af lat. fumus 'røg, tåge') er en avanceret maleteknik som blev brugt i renæssancen. Teknikken kræver stor nøjagtighed og er en bestræbelse på at udviske konturer og skabe mere liv i billedet. Et kendt sfumato-billede er Leonardo da Vincis maleri Mona Lisa. Sfumato-teknikken bliver også brugt i dag, men er krævende og derfor ikke meget udbredt.

Eksterne henvisninger 

Maleri
Kunstens teknikker
Chelsea

Navnet Chelsea kan henvise til flere artikler:

Bygningsværker 
 Chelsea Bridge – en bro over floden Themsen i London, som forbinder bydelene Chelsea og Pimlico

Organisationer 
 Chelsea F.C. – en fodboldklub hjemmehørende i London-bydelen Chelsea

Personer 
 Chelsea Clinton – datter af USA's 42. præsident Bill Clinton og tidligere førstedame og udenrigsminister Hillary Clinton
 Chelsea Staub – amerikansk skuespillerinde og sangerinde bedst kendt for sin medvirken i tv-serien JONAS L.A.

Steder 
 Chelsea (London) – en bydel i Storbritanniens hovedstad London
 Chelsea (Manhattan) – en bydel i Manhattan i USA's folkerigeste by New York
 Kensington and Chelsea – administrativ enhed i London, der bl.a. rummer bydelen Chelsea
Jens Bang-Rasmussen

Jens Bang Bang-Rasmussen (født 1966) er en dansk klassisk guitarist.

Jens Bang-Rasmussens internationale musikalske karriere startede efter en invitation til en koncertoptræden på Moskva musikkonservatorium i 1995, og efterfølgende har han efterfølgende medvirket ved koncerter på alle seks kontinenter.

Blandt de mest centrale udfordringer i Jens Bang-Rasmussens musikalske karriere, udover CD-indspilninger og koncerter, er hans arbejde med kompositioner for guitar af de tre danske komponister Henrik Rung (1807-71), Søffren Degen (1816-86) og Frederik Carl Lemming (1782-1846).

Uddannelse 
Jens Bang-Rasmussen blev optaget som elev på Det Kongelige Danske Musikkonservatorium i 1986 med klassisk guitar som hovedfag. Efter afsluttende eksamen i 1992 fortsatte sine studier på SUNY Purchase i New York hos de tre guitarister David Starobin, William Anderson og David Leisner.

Discografi 
 Henrik Rung Danish National Composer and Guitar Virtuoso - (CLASSCD234)
 Romantic Guitar Sonatas. Works by Sor and Giuliani - (CLASSCD492)
 Robert Schumann, Dichterliebe - (FPCD2018) (Første transskription indspilning for sang og guitar)
 Nordic Colors, Music for cello and guitar by Fauré, Grieg, Sibelius, Degen, Rung, Schubert - (CDK 1003)

Guitarister fra Danmark
Alfred Lind

Søren Estrup Alfred Lind (27. marts 1879 i Højelt ved Blistrup – 29. april 1959 i Glostrup) var en dansk instruktør, manuskriptforfatter og filmfotograf. 
Han arbejdede med film i Danmark, Tyskland, Sverige og Italien.

Filmografi 

I 1910 var Alfred Lind fotograf på filmen: Den hvide slavehandel (Fotorama).
Alfred Lind instruerede følgende film:
 1910 – Afgrunden (stumfilm)
 1910 – Massösens offer, svensk (som J. Nathan, pengeudlåner:Peter Nielsen (skuespiller); som Damefrisørinde: Gudrun Stephensen; som Beate Vinge, proprietærens hustru:Oda Nielsen; Medvirkende: Birger von Cotta-Schønberg)
 1911 – De fire Djævle (som Fritz, Robert Dinesen, Carl Rosenbaum; som Grev Taube: Aage Hertel)
 1912 – Den flyvende Cirkus (som Erna, Strøms datter: Emilie Otterdahl)
 1912 – Dødssejleren (som Georg, Staals søn: Gerhard Jessen) 
 1913 – Af en Opdagers Dagbog (som opdageren:Hans Dynesen; som Tykke, en af Johns kammerater: Bertel Krause) 
 1913 – Den hemmelige Traktat (som Udenrigsminister Wilfred Carr:Albrecht Schmidt; som Wladimir Raschauw alias Fyrst Kanewa: Martinius Nielsen; som Bankdirektør Nevill: Philip Bech)
 1913 – Amerika – Europa im Luftschiff
 1916 – Ultima rappresentazione di gala del Circo Wolfsohn
 1920 – Alkohol
 1923 – Luftens Herskerinde, italiensk: La Fanciulla dell'aria. 
1927/28 – Tragödie im Zirkus Royal, Tysk

Referencer

Eksterne henvisninger 
 

Instruktører fra Danmark
Qiang

Qiang (羌族; Qiāngzú) er navnet på et af de 55 officielt anerkendte minoritetsfolk i Folkerepublikken Kina. De udgjorde ved folketællingen i 2000 omkring 306.100 mennesker. De bor først og fremmest i provinsen Sichuan: Næsten 200.000 er i amterne Mao, Wenchuan, Li, og Heishui (i det autonome præfektur Ngawa for tibetanere og qiangfolk) og amtet Beichuan (i nabopræfekturet Mianyang).

Historie 
Folk med navnet Qiang figurerede i inskriptioner på orakelben allerede i Shang-dynastiets tid. De var spredt ud i de vestlige områder fra Yunnan i syd til Gansu i nord. Til at begynde med må de have været nomader; skrifttegnet for deres navn svarer til tegnet for får. De holdt desuden okser, heste, æsler og kameler. Fra senest De stridende staters tid udviklede de jordbrug og faste bosættelser.

Selv om de var i kontakt med Xiongnuerne, og tidlig allierede sig med dem mod Han-dynastiet, dannede de aldrig nogen større stat eller føderation. Tvært i mod var der meget intern splid blandt dem, skal man tro kinesiske kilder. Qiangfolket fandt sig efterhånden – allerede i 100-tallet f.Kr. – til rette inden for Han-rigets grænser, nogle gange efter tvang fra Han-riget, andre gange helt frivilligt. Under borgerkrigen mod Wang Mang og under de første tiår af det østlige Han-dynati flyttede mange qiangfolk mod nordvest, ind i Gansu. Da Guangwu generobrede Gansu for Han-riget fandt han store områder som var kontrolleret af Qiang. Han-styret forsøgte at håndtere dette problem med tvangsflytninger, og nogen Qiang havnede til og med nær den gamle hovedstad Chang'an i 35 og 50 e.Kr. Dette gjorde bare Qiangfolket endanu mere rebelsk, og i en periode overvejede Han-riget at opgive områderne omkring sin gamle hovedstad. 

Efterhånden lod Han-riget Qiang-grupper oprette deres egne «indre» småriger inden for Han-rigets grænser. Det første blev oprettet allerede i år 60 f.Kr.. Hundrede år senere var der sådanne riger i Ordos, Gansu og Sichuan.

Qiangfolket spillede en vigtig rolle mod slutningen af Han-dynastiets tid. Qiang-oprør var med til at svække Han-riget og således berede grunden for dets sammenbrud. 

Efterkommere af det gamle tangutfolk, som dannet sit eget kejserrige i det nordvestlige Kina i 900-tallet og herskede over det i 250 år, indgik også i Qiang-folket. Men de fleste tanguter er i dag for længst assimileret i den generelle kinesiske befolkning.

Eksterne henvisninger 
 The Qiang wars  

Folkeslag i Kina
Sichuan
Kylie Minogue (album)

Kylie Minogue er det femte studiealbum af den australske sangeren Kylie Minogue, som første gang blev udgivet den 19. september 1994. Albummet blev først udgivet af Deconstruction Records/BMG over store dele af verden, og udgivet af Mushroom Records i Australien og New Zealand.

Udgivelse 
Albummet blev Kylie Minogues første udgivelse uden producenter Stock, Aitken og Waterman. Ifølge en af albummets sangskrivere og producenter, har albummet solgt 2 millioner eksemplarer på verdensplan, mens den officielle hjemmeside siger, har albummet solgt 500.000 eksemplarer på verdensplan.

Kylie Minogue nåede nummer tre i hendes hjemland Australien og blev certificeret platin. Albummet nåede nummer 39 i Sverige.

Singler 
"Confide in Me" var den første single fra albummet, og var en af Minogues mest succesfulde udgivelser. Sangen nåede førstepladsen i fire uger i Australien og nåede andenpladsen i Storbritannien.

Den anden single "Put Yourself in My Place" nåede nummer elleve i både Australien og Storbritannien. Sangen bød på en populær musikvideo, hvor Minogue genskabt en sekvens fra Jane Fonda-filmen Barbarella (1968), hvor hun udfører en langsom striptease.
 
"Where Is the Feeling?" blev den tredje single fra albummet. Sangen nåede nummer 16 i Storbritannien og nummer 31 i Australien.

"Time Will Pass You By" var planlagt til at være den sidste single fra albummet. I stedet for denne sang var duetten "Where the Wild Roses Grow" med Nick Cave.

Sporliste

Musikere 
 Kylie Minogue – vokal
 Greg Bone – guitar
 Steve Anderson – klaver, producer
 Pete Heller – producent, lydtekniker
 M People – producent
 Dave Seaman – producent

Hitlister

Referencer

Eksterne henvisninger 
Officielle hjemmeside af Kylie Minogue

Album fra 1994
Kylie Minogue-album
FC Rouen

FC Rouen er en fransk fodboldklub fra byen Rouen. Klubben blev grundlagt i 1899 og har hjemmebane på Stade Robert Diochon.
Klubben spiller for øjeblikket i Championnat National, den franske 3. Division, men har tidligere tilbragt 19 sæsoner i Ligue 1 og 36 i Ligue 2. I sæsonen 1969-70 nåede de endog europæisk turneringsniveau, men blev slået ud af den (nu nedlagte) Inter-Cities Fairs Cup af Arsenal F.C. i 3. runde.

Rouen
Sissy Wish

Siri Wålberg, bedre kendt som Sissy Wish (født 17. oktober 1980), er en popsangerinde fra Norge.

Diskografi 
 You may breathe (2005)
 Tuning in (2005)

Eksterne henvisninger 
 

Musikere fra Norge
The Hoosiers

The Hoosiers er et Rockband fra Storbritannien. Bandet har eksisteret siden 1993 og består af:

Irwin Sparkes (sang/guitar),
Martin Skarendahl (bas/guitar) og
Alphonso Sharland (trommer/percussion).

Musikgrupper fra Storbritannien
Bo Kaspers Orkester

Bo Kaspers Orkester er en musikgruppe fra Sverige.

Gruppen består af sanger og guitarist Bo Sundström, basisten Michael Malmgren trommeslager Fredrik Dahl og Mats Schubert på klaver.

I Danmark er de mest kendt for sangen "i samma bil" fra albummet Hund fra 2006

Diskografi 
Studiealbum :.
 1993 - Söndag i sängen
 1994 - På hotell
 1996 - Amerika
 1998 - I centrum
 2001 - Kaos
 2003 - Vilka tror vi att vi är
 2006 - Hund
 2008 - 8
 2010 - New orleans
 2012 - Du borde tycka om mig
 2015 - Redo att gå sönder
 2019 - 23:55

Eksterne henvisninger 
 

Musikgrupper fra Sverige
Månens atmosfære

Månens atmosfære er så tynd, at Månen i de fleste tilfælde betragtes som atmosfæreløs. Atmosfæren på Månen har så lav densitet, at de forskellige molekyler praktisk talt ikke reagerer med hinanden, men i stedet bevæger sig i små hop over Månens overflade. Derfor giver det mere mening at sammenligne Månens atmosfære med Jordens exosfære, hvor molekyler kan opnå tilstrækkelig fart til at kunne undslippe Jordens tyngdekraft. Månens atmosfære har et tryk på 3×10-10 Pa imod Jordens 1013,25 hPa.

Sammensætning 
Månens atmosfære er blevet analyseret med spektroskopi hvor man fandt natrium og kalium, og Lunar Prospectors alfapartikel-spektrometer hvor man fandt isotoperne radon-222 og polonium-210. Detektorer blev også opstillet af Apollo-astronauterne og de opfangede helium-4, argon-40, ilt, metan, kvælstofgas (N2), kulilte og kuldioxid.

Der er mest argon og helium i månens atmosfære, med henholdsvis 40.000 molekyler pr. cm3 og 2.000-40.000 molekyler pr. cm3.

Atmosfærens dannelse 
Specielt radon-222 og polonium-210 kommer fra radioaktivt henfald af uran-238 i Månens skorpe og kappe. Bombardement af mikrometeoroider, solvinden og sollys bidrager også til atmosfæren ved at rive atomer løs fra månens overflade. Da Månen har en undvigelseshastighed på 1,62 km/s "fordamper" atmosfæren hele tiden, desuden bliver atmosfæren også "blæst væk" af solvinden. Derfor ville Månens atmosfære meget hurtigt forsvinde uden konstant gendannelse.

Kilder/Eksterne henvisninger 

 NASA Mission to Study the Moon's Fragile Atmosphere Omhandler Månens atmosfære og dens opførsel.

 
 Characteristics of the Lunar Environment Artikel på The Texas Space Grant Consortium, af Calina C. Seybold i 1995.

Atmosfære
Jordens måne
Apologien

Apologien (græsk forsvarstale) henviser til flere skrifter, blandt andre:

 Sokrates' forsvarstale
 Den augsburgske apologi

Se også 

 Apologetik
Louise Dubiel

Louise Dubiel er en popsanger og singer-songwriter fra Danmark, der er mest kendt for at have deltaget i "Danmark har talent" 2009 med sangen "Forpulet Perfekt".

Diskografi 
 Alle kneb gælder (2010)

Referencer

Eksterne henvisninger 

 
 

Singer-songwritere fra Danmark
Deltagere ved Dansk Melodi Grand Prix 2013
Dansksprogede forfattere fra Danmark
The Dead 60s

The Dead 60s er et Ska/Punk-band fra Storbritannien.

Diskografi 
 The dead 60s (2005)

Musikgrupper fra Storbritannien
Apollo 440

Apollo 440 er en Technogruppe fra liverpool i Storbritannien.

Diskografi 
 Millennium fever (1994)
 Electro glide in blue (1996)
 Gettin' high on your own supply (1999)

Musikgrupper fra Storbritannien
Street Mechanics

Street Mechanics er en House-gruppe. Gruppen består af Thomas Madvig & Masssimo fra Danmark.

Musikgrupper fra Danmark
Sébastien Léger

Sebastien Leger er en House-producer og remixer fra Frankrig.

Musikere fra Frankrig
Franske franc

Franske franc (ISO 4217 FRF) er den tidligere valuta i Frankrig.

Den blev indført 1795 som efterfølger af livre (fransk for pund) og var da den første valuta som fulgte decimalsystemet. Den 1. januar 1999 blev dens kurs over for euroen fastlagt til 1 € = 6,55957 F. 1. januar 2002 erstattede euro endeligt francen.

Franske franc mønter

Se også 

 Franc

Franc
Historiske møntenheder
Strandafjellet

Strandafjellet er et skianlægg for alpine discipliner der ligger i Stranda kommune Møre og Romsdal fylke i Norge, ca. en og en halv times kørsel fra Ålesund.

Strandafjellet skicenter har 7 skilifter, der går op til Roaldshornet, 1230 meter over havet.

Ekstern henvisning 
Strandafjellet Skicenter 

Bjerge i Møre og Romsdal
Vintersportssteder i Norge
Kenny Dope

Kenny "Dope" Gonzalez, bedre kendt som Swing Kids er en house-producer fra USA.

Musikere fra USA
MARRS

Marrs, stiliseret som M|A|R|R|S, var et musikkollektiv dannet i 1987 i London af medlemmer af de to grupper A.R. Kane and Colourbox, der kun udgav en enkelt single; nummeret "Pump Up the Volume". "Pump Up the Volume" opnåede stor kommerciel succes, hvilket gav MARRS omtale som et "one-hit wonder of rare influence". 

"Pump Up the Volume" består primært af samples, herunder et sample af et af A.R. Kanes guitarstykker.

Pladen blev udsendt under aliaset MARRS, et akronym af fornavnene af de fem 4AD-artister, der var involveret i projektet: Martyn Young (fra Colourbox), Alex Ayuli og Rudy Tambala (fra A.R. Kane), Russell Smith (medlem af A.R. Kane) og Steve Young (fra Colourbox).

"Pump Up the Volume" blev udgivet med "Anitina" som B-side og blev i Storbritannien udsendt på pladeselskabet 4AD som MARRS' eneste udgivelse. Det var alene "Pump Up the Volume", der opnåede opmærksomhed, men nummeret blev nr. 1 i Storbritannine, Canada, Nederlandene og New Zealand, og blev et top ti hit i mange andre lande. 

Nummeret blev nomineret til en 1989 Grammy Award for Best Pop Instrumental Performance, men Grammy'en gik til "Close-Up" af David Sanborn. I september 1987 annoncerede MARRS, at de ikke ville udgive mere musik.

Medlem af gruppen, Steven Young, døde den 13. juli 2016.

Referencer

Eksterne henvisninger 
 M|A|R|R|S på discogs

Musikgrupper fra Storbritannien
Musikere fra 4AD